আঙুল জোড়া লাগানো যাবে না বালুরঘাটের একরত্তি শিশুর। জানিয়ে দিল SSKM -র মেডিক্যাল বোর্ড। কলকাতায় আনতে অনেক দেরি  হয়ে যাওয়ায় ক্ষতিগ্রস্ত হয়েছে টিস্যু। ফলে আঙুল জোড়া অসম্ভব । বলছেন মুখ্যমন্ত্রীর কড়া নির্দেশের পর বুধবার সকালে শিশুটিকে নিয়ে আসা হয় SSKM-এ। ভর্তি করা হয় চিলড্রেনস সার্জিক্যাল ওয়ার্ডে। শিশুটির চিকিত্সার জন্য ৫ সদস্যের মেডিক্যাল টিম গড়ে হাসপাতাল কর্তৃপক্ষ। বিকেলে শিশুটিকে পরীক্ষা করেন তাঁরা। প্রাথমিক পরীক্ষার পরই মেডিক্যাল বোর্ড জানিয়ে দেয়, শিশুটিকে হাসপাতালে আনতে অনেক দেরি হয়ে গেছে। টিস্যুর পরিস্থিতি এতটাই খারাপ যে আঙুল জোড়া সম্ভব নয়। যাঁর গাফিলতির মাশুল গুনছে আটদিনের শিশু, বেপাত্তা সেই নার্স।  বুধবার তাঁর খোঁজে বালুরঘাটের বাড়িতে পৌছয় পুলিস। কিন্তু, খোঁজ মেলেনি। যদিও, স্ত্রীর কুর্কীতির জন্য ক্ষমা চেয়েছেন তাঁর স্বামী।